പരിശുദ്ധ ഖുർആൻ/ശംസ്
സൂര്യനും അതിൻറെ പ്രഭയും തന്നെയാണ സത്യം. 

 ചന്ദ്രൻ തന്നെയാണ സത്യം; അത്‌ അതിനെ തുടർന്ന്‌ വരുമ്പോൾ. 

 പകലിനെ തന്നെയാണ സത്യം; അത്‌ അതിനെ ( സൂര്യനെ ) പ്രത്യക്ഷപ്പെടുത്തുമ്പേൾ 

 രാത്രിയെ തന്നെയാണ സത്യം; അത്‌ അതിനെ മൂടുമ്പോൾ. 

 ആകാശത്തെയും, അതിനെ സ്ഥാപിച്ച രീതിയെയും തന്നെയാണ സത്യം. 

 ഭൂമിയെയും, അതിനെ വിസ്തൃതമാക്കിയ രീതിയെയും തന്നെയാണ സത്യം. 

 മനുഷ്യാസ്തിത്വത്തെയും അതിനെ സംവിധാനിച്ച രീതിയെയും തന്നെയാണ സത്യം. 

 എന്നിട്ട്‌ അതിന്ന്‌ അതിൻറെ ദുഷ്ടതയും അതിൻറെ സൂക്ഷ്മതയും സംബന്ധിച്ച്‌ അവൻ ബോധം നൽകുകയും ചെയ്തിരിക്കുന്നു. 

 തീർച്ചയായും അതിനെ ( അസ്തിത്വത്തെ ) പരിശുദ്ധമാക്കിയവൻ വിജയം കൈവരിച്ചു. 

 അതിനെ കളങ്കപ്പെടുത്തിയവൻ തീർച്ചയായും നിർഭാഗ്യമടയുകയും ചെയ്തു. 

 ഥമൂദ്‌ ഗോത്രം അതിൻറെ ധിക്കാരം മൂലം ( സത്യത്തെ ) നിഷേധിച്ചു തള്ളുകയുണ്ടായി. 

 അവരുടെ കൂട്ടത്തിലെ ഏറ്റവും ദുഷ്ടതയുള്ളവൻ ഒരുങ്ങി പുറപ്പെട്ട സന്ദർഭം . 

 അപ്പോൾ അല്ലാഹുവിൻറെ ദൂതൻ അവരോട്‌ പറഞ്ഞു. അല്ലാഹുവിൻറെ ഒട്ടകത്തെയും അതിൻറെ വെള്ളം കുടിയും നിങ്ങൾ സൂക്ഷിക്കുക 

 അപ്പോൾ അവർ അദ്ദേഹത്തെ നിഷേധിച്ചു തള്ളുകയും അതിനെ ( ഒട്ടകത്തെ ) അറുകൊല നടത്തുകയും ചെയ്തു. അപ്പോൾ അവരുടെ പാപം നിമിത്തം അവരുടെ രക്ഷിതാവ്‌ അവർക്ക്‌ സമൂല നാശം വരുത്തുകയും ( അവർക്കെല്ലാം ) അത്‌ സമമാക്കുകയും ചെയ്തു. 

 അതിൻറെ അനന്തരഫലം അവൻ ഭയപ്പെട്ടിരുന്നുമില്ല.